Z A P I S N I K

Sa 11. sjednice Općinskog vijeća Općine Starigrad održane dana 31. ožujka 2023. godine u 9:00 sati u vijećnici Općine Starigrad.

Prisutni vijećnici/ce: Marko Marasović, Ante Jukić, Marijan Čavić, Maja Milovac, Marina Vukić, Višeslav Dokoza, Ana Marija Krapić, Jole Petričević i Višnja Vukić

Odsutni vijećnici/ce: nema

Ostali: prisustvovali: načelnik Marin Čavić i voditelji odsjeka Anita Milovac i Marija Jukić kao zapisničar

Sjednici su prisustvovali Rudolf Katić i Nikola Tesla sukladno podnesenom zahtjevu za prisustvo na sjednici.

Utvrđivanje kvoruma: predsjednik je otvorio 11. sjednicu i utvrdio da je na sjednici prisutno svih 9 vijećnika, prijedlog dnevnog reda dostavljen je s pozivom. Prijedlog dan na glasovanje, te je usvojen većinom glasova – 8 Za i 1 Protiv.

Za sjednicu je utvrđen slijedeći:

DNEVNI RED

1. Usvajanje zapisnika sa 10. sjednice Općinskog vijeća Općine Starigrad
2. Aktualno
3. Polugodišnje izvješće o radu načelnika Općine Starigrad za razdoblje 01.07.-31.12.2022. godine
4. Odluka o usvajanju godišnjeg izvještaja o izvršenju Proračuna Općine Starigrad za 2022. godinu
5. Odluka o usvajanju Izvješća o izvršenju Programa građenja komunalne infrastrukture za 2022. g.
6. Odluka o usvajanju Izvješća o izvršenju Programa održavanja komunalne infrastrukture za 2022. g.
7. Odluka o usvajanju Izvješća o izvršenju Programa javnih potreba u sportu za 2022. g.
8. Odluka o usvajanju Izvješća o izvršenju Programa javnih potreba u kulturi za 2022. g.
9. Odluka o usvajanju Izvješća o izvršenju Programa javnih potreba u školstvu, predškolskom odgoju i naobrazbi Općine Starigrad u 2022. g.
10. Odluka o usvajanju Izvješća o izvršenju Programa socijalne skrbi Općine Starigrad za 2022. g.
11. Odluka o usvajanju izvješća o izvršenju Programa korištenja naknade za zadržavanje nezakonito izgrađenih zgrada u prostoru za 2022. godinu
12. Suglasnost na godišnji izvještaj o izvršenju Financijskog plana DV Osmjeh za 2022. Godinu
13. Odluka o načinu ostvarivanja prednosti pri upisu djece u Dječji vrtić
14. I. izmjene Odluke o izboru i sastavu Mandatne komisije
15. I. izmjene Odluke o izboru i sastavu Komisije za izbor i imenovanje
16. I. izmjene Odluke o imenovanju Odbora za dodjelu javnih priznanja Općine Starigrad
17. Odluka o izboru i sastavu Komisije za Statut, Poslovnik i normativnu djelatnost
18. Izvješće o stanju zaštite od požara i provedbe godišnjeg provedbenog plana unaprjeđenja zaštite od požara na području Općine Starigrad za 2022. godinu
19. Odluka o donošenju Plana djelovanja Općine Starigrad u području prirodnih nepogoda za 2023. godinu
20. Pisma namjere - Ugostiteljsko-turistička zona Pod Bucića Podi
21. Odluka o projektu Interpretacijski centar mora
22. Odluka o izmjeni Odluke o radovima na proširenju mjesnog groblja i izgradnji mrtvačnice u Selinama – 2. faza
23. Zamolbe

**Ad.1.) Usvajanje Zapisnika sa 10. sjednice Općinskog vijeća Općine Starigrad**

Zapisnik sa prethodne sjednice stavljen je na primjedbe. Zapisnik je potvrđen većinom glasova - 8 glasova Za i 1 Protiv.

**Ad.2.). Aktualno**

Prije prelaska na točku dnevnog reda predsjednik je pozvao novoizabranog načelnika na svečanu prisegu, pročitao tekst svečane prisege, te je načelnik prisegnuo i prisegu potvrdio svojim potpisom.

Uvodno izlaganje podnio je načelnik Marin Čavić: završena je 1. podfaza Središnjeg obalnog pojasa nastavak, odnosno radovi na 2. podfazi nastavljaju se na jesen, društveni dom je trenutno u fazi izrade završnih detalja, što se tiče nogostupa nismo zadovoljni dinamikom radova trebalo bi biti dovršeno uskoro najkasnije do početka turističke sezone. Dobivena je suglasnost ministarstva za program rada za otvaranje jasličke skupine u dječjem vrtiću, dobili smo odgovor vezano za katastarsku izmjera o obuhvatu Velikog Rujna i k.o. Tribnja što se planira uvrstiti u plan za 2023. godinu. Vezano za odvoz otpada donijeli smo odluku u 11. mjesecu kojom je utvrđena dinamika odvoza u ljetnom periodu 2 puta tjedno i zimi 1 put tjedno i cijena koja iznosi 9.42 EUR bez PDV-a za kategoriju kućanstvo te 12,36 EUR bez PDV-a za kategoriju korisnika koji nije kućanstvo. Nakon toga obratili smo se Čistoći sa molbom da se omogući dinamika odvoza 3 puta tjedno u ljetnom periodu i 2 puta tjedno u zimskom periodu. Kalkulacija takve dinamike odvoza podrazumijeva cijenu od 10,75 EUR za kućanstvo odnosno 16,52 EUR za kategorije koje nisu kućanstva. Prije primjene nužno je izmijeniti odluku donesenu u 11. mjesecu i provesti javno savjetovanje prije usvajanja. Postoji i varijabilni dio cijene koji će iznositi 0,03 lipe po litri spremnika. Još uvijek je u primjeni stari cjenik (iz 2017. g) koji nije vezna uz donesenu odluku iz 11. mjeseca. Višeslav Dokoza dao primjedbu vezano za početak mandata i davanje prisege načelnika, isto tako primjedba vezana imenovanje Mandatne komisije, obavještava da je podnio 7 kaznenih prijava dana 12.12. 2022.g.

**Ad.3). Polugodišnje izvješće o radu načelnika Općine Starigrad za razdoblje 01.07.-31.12.2022. godine**

Uvodno izlaganje podnio je načelnik Marin Čavić, izvještaj se odnosi na razdoblje u kojem je prestao mandat bivšem načelniku a novi načelnik nije još izbran, izvještaj je donesen sukladno dobivenim uputama i zakonskim obvezama.

Predsjednik je dao točku dnevnog reda na raspravu i na usvajanje.

Općinsko vijeće Općine Starigrad većinom je glasova, 7 glasova Za, 1 Protiv i 1 Suzdržan, donijelo

**Odluku**

kojom se usvaja polugodišnje izvješće o radu načelnika Općine Starigrad za razdoblje od 01.07.-31.12. 2022. godine.

*Odluka čini sastavni dio zapisnika*

*U raspravi je sudjelovao: Višeslav Dokoza*

**Ad.4). Odluka o usvajanju godišnjeg izvještaja o izvršenju Proračuna Općine Starigrad za 2022. godinu**

Uvodno izlaganje podnio je načelnik Marin Čavić: ukupni prihodi i primici -01.01.-31.12.2023. godine ostvareni su u iznosu od 19.498.558,76 kn i rashodi i izdaci u iznosu od 14.414.274,56 kn. Obrazloženje polugodišnjeg izvještaja dobili ste u privitku.

Općinsko vijeće Općine Starigrad, većinom je glasova – 8 glasova Za, 1 glas Protiv, donijelo

**Odluku**

o usvajanju godišnjeg izvještaja o izvršenju Proračuna Općine Starigrad za 2022. godinu

*Odluka čini sastavni dio Zapisnika.*

*U raspravi su sudjelovali: Višeslav Dokoza, Maja Milovac i Jole Petričević.*

**Ad.5). Odluka o usvajanju Izvješća o izvršenju Programa građenja komunalne infrastrukture za 2022. g.**

Predsjednik daje uvodno izlaganje, program je sastavni dio Proračuna koji je usvojen. Daje odluku na raspravu i usvajanje.

Općinsko vijeće Općine Starigrad, većinom je glasova, bez rasprave – 8 glasova Za, 1 glas Suzdržan, donijelo

**Odluku**

Kojom se usvaja Izvješće o izvršenju Programa građenja komunalne infrastrukture za 2022. godinu, izvršena su sredstva u iznosu od 2.498,142,76 kn.

*Odluka* *čini sastavni dio zapisnika.*

**Ad.6). Odluka o usvajanju Izvješća o izvršenju Programa održavanja komunalne infrastrukture za 2022. g.**

Predsjednik daje uvodno izlaganje, program je sastavni dio Proračuna koji je usvojen. Daje odluku na raspravu i usvajanje.

Općinsko vijeće Općine Starigrad, većinom je glasova, bez rasprave – 8 glasova Za, 1 glas Suzdržan, donijelo

**Odluku**

Kojom se usvaja Izvješće o izvršenju Programa održavanja komunalne infrastrukture za 2022. godinu, izvršena su sredstva u iznosu od 4.334.827,10 kn.

*Odluka* *čini sastavni dio zapisnika.*

**Ad.7). Odluka o usvajanju Izvješća o izvršenju Programa javnih potreba u sportu za 2022. g.**

Predsjednik daje uvodno izlaganje, program je sastavni dio Proračuna koji je usvojen. Daje odluku na raspravu i usvajanje.

Općinsko vijeće Općine Starigrad, većinom je glasova, bez rasprave – 8 glasova Za, 1 glas Suzdržan, donijelo

**Odluku**

kojom se usvaja Izvješće o izvršenju Programa javnih potreba u sportu 2022. godinu, izvršena su sredstva u iznosu od 52.500,00 kn raspoređena su sukladno javnom natječaju za financiranje javnih potreba.

*Odluka* *čini sastavni dio zapisnika.*

**Ad.8). Odluka o usvajanju Izvješća o izvršenju Programa javnih potreba u kulturi za 2022.** Predsjednik daje uvodno izlaganje, program je sastavni dio Proračuna koji je usvojen. Daje odluku na raspravu i usvajanje.

Općinsko vijeće Općine Starigrad, većinom je glasova, bez rasprave – 8 glasova Za, 1 glas Suzdržan, donijelo

**Odluku**

kojom se usvaja Izvješće o izvršenju Programa javnih potreba u kulturi za 2022. godinu, izvršena su sredstva u iznosu od 106.957,47 kn.

*Odluka* *čini sastavni dio zapisnika.*

**Ad.9). Odluka o usvajanju Izvješća o izvršenju Programa javnih potreba u školstvu, predškolskom odgoju i naobrazbi Općine Starigrad u 2022. g.**

Predsjednik daje uvodno izlaganje, program je sastavni dio Proračuna koji je usvojen. Daje odluku na raspravu i usvajanje.

Općinsko vijeće Općine Starigrad, većinom je glasova, bez rasprave – 8 glasova Za, 1 glas Suzdržan, donijelo

**Odluku**

kojom se usvaja Izvješće o izvršenju Programa javnih potreba u školstvu, predškolskom odgoju i naobrazbi Općine Starigrad u 2022. godinu, izvršena su sredstva u iznosu od 1.270.395,87 kn.

*Odluka* *čini sastavni dio zapisnika.*

**Ad.10). Odluka o usvajanju Izvješća o izvršenju Programa socijalne skrbi Općine Starigrad za 2022. g.**

Predsjednik daje uvodno izlaganje, program je sastavni dio Proračuna koji je usvojen. Daje odluku na raspravu i usvajanje.

Općinsko vijeće Općine Starigrad, većinom je glasova – 8 glasova Za, 1 glas Protiv, donijelo

**Odluku**

kojom se usvaja Izvješće o izvršenju Programa socijalne skrbi Općine Starigrad u 2022. godini, izvršena su sredstva u iznosu od 243.646,90 kn.

*Odluka* *čini sastavni dio zapisnika.*

*U raspravi su sudjelovali: Višeslav Dokoza i Jole Petričević*

**Ad.11).Odluka o usvajanju izvješća o izvršenju Programa korištenja naknade za zadržavanje nezakonito izgrađenih zgrada u prostoru za 2022. godinu**

Predsjednik daje uvodno izlaganje, program je sastavni dio Proračuna koji je usvojen. Daje odluku na raspravu i usvajanje.

Općinsko vijeće Općine Starigrad, većinom je glasova – 8 glasova Za, 1 glas Protiv, donijelo

**Odluku**

kojom se usvaja Izvješće o izvršenju Programa korištenja naknade za zadržavanje nezakonito izgrađenih zgrada u prostoru za 2022. godini. Ostvareni prihod od naknade za zadržavanje nezakonito izgrađenih zgrada u prostoru ostvaren je u iznosu od 23.818,44 kn.

*Odluka* *čini sastavni dio zapisnika.*

*U raspravi su sudjelovali: Višeslav Dokoza i Jole Petričević*

**Ad.12). Suglasnost na godišnji izvještaj o izvršenju Financijskog plana DV Osmjeh za 2022. godinu**

Uvodno izlaganje podnio je predsjednik. Točka dnevnog reda dana je na raspravu a potom i na glasovanje.

Općinsko vijeće Općine Starigrad, većinom je glasova – 8 glasova Za, 1 glas Protiv, dalo

**Suglasnost**

na godišnji izvještaj o izvršenju Financijskog plana DV Osmjeh za 2022. godinu.

*Odluka* *čini sastavni dio zapisnika.*

*U raspravi su sudjelovali: Višeslav Dokoza, Jole Petričević i Maja Milovac*

**Ad.13). Odluka o načinu ostvarivanja prednosti pri upisu djece u Dječji vrtić**

Uvodno izlaganje podnio je načelnik, prednost pri upisu imaju djeca koja do 1. travnja tekuće godine navrše četiri godine života, nakon upisa te djece upisuju se ostala djeca prema propisanim kriterijima. Predsjednik je dao točku dnevnog reda na raspravu i usvajanje.

Općinsko vijeće Općine Starigrad, jednoglasno je – 9 glasova Za, donijelo

**Odluku**

o načinu ostvarivanja prednosti pri upisu djece u Dječji vrtić.

*Odluka* *čini sastavni dio zapisnika.*

*U raspravi su sudjelovali: Višeslav Dokoza, Jole Petričević*

**Ad.14). I. izmjene Odluke o izboru i sastavu Mandatne komisije**

Uvodno izlaganje podnio je predsjednik te daje prijedlog za izbor predsjednika Mandatne komisije umjesto Marijane Milovac predlaže Anu Mariju Krapić, ostali članovi ostaju isti. Prijedlog daje na raspravu i glasovanje.

Općinsko vijeće Općine Starigrad, jednoglasno je – 9 glasova Za, donijelo

**Odluku**

o I. izmjenama odluke o izboru i sastavu Mandatne komisije

*Odluka* *čini sastavni dio zapisnika.*

*U raspravi su sudjelovali: Višeslav Dokoza, Jole Petričević*

**Ad.15). I. izmjene Odluke o izboru i sastavu Komisije za izbor i imenovanje**

Uvodno izlaganje podnio je predsjednik te daje prijedlog predsjednika Komisije za izbor i imenovanje, umjesto Tomislava Ramića predlaže Anu Mariju Krapić, umjesto Martine Špalj predlaže Jolu Petričevića, ostali član ostaje isti. Prijedlog daje na raspravu i glasovanje.

Općinsko vijeće Općine Starigrad, je jednoglasno – 9 glasova Za, donijelo

**Odluku**

o I. izmjenama odluke o izboru i sastavu Komisije za izbor i imenovanje

*Odluka* *čini sastavni dio zapisnika.*

*U raspravi su sudjelovali: Višeslav Dokoza*

**Ad.16). I. izmjene Odluke o imenovanju Odbora za dodjelu javnih priznanja Općine Starigrad**

Uvodno izlaganje podnio je predsjednik te daje prijedlog za izbor predsjednika Odbora za dodjelu javnih priznanja umjesto Krste Ramića predlaže Marka Marasovića i umjesto Marijane Milovac predlaže Marina Čavića, ostali član ostaje isti. Prijedlog daje na raspravu i glasovanje.

Općinsko vijeće Općine Starigrad, većinom je glasova – 8 glasova Za, 1 glas Protiv, donijelo

**Odluku**

o I. izmjenama odluke o imenovanju Odbora za dodjelu javnih priznanja

*Odluka* *čini sastavni dio zapisnika.*

*U raspravi su sudjelovali: Višeslav Dokoza, Maja Milovac*

**Ad.17). Odluka o izboru i sastavu Komisije za Statut, Poslovnik i normativnu djelatnost**

Uvodno izlaganje podnio je predsjednik te daje prijedlog za izbor Komisije za Statut, Poslovnik i normativnu djelatnost: Marko Marasović, Marijan Čavić i Jole Petričević. Prijedlog daje na raspravu i glasovanje.

Općinsko vijeće Općine Starigrad, većinom je glasova – 8 glasova Za, 1 glas Protiv, donijelo

**Odluku**

o izboru i sastavu Komisije za Statut, Poslovnik i normativnu djelatnost

*Odluka* *čini sastavni dio zapisnika.*

*U raspravi su sudjelovali: Višeslav Dokoza, Maja Milovac*

**Ad.18). Izvješće o stanju zaštite od požara i provedbe godišnjeg provedbenog plana unaprjeđenja zaštite od požara na području Općine Starigrad za 2022. godinu**

Načelnik Marin Čavić podnosi uvodno izlaganje, izvješće o stanju zaštite od požara i provedbi godišnjeg provedbenog plana unapređenja zaštite od požara podnosi se sukladno Zakonu o zaštiti od požara.

Općinsko vijeće Općine Starigrad, jednoglasno je – 9 glasova Za, prihvatilo

**Izvješće**

o stanju zaštite od požara i provedbe godišnjeg provedbenog plana unaprjeđenja zaštite od požara na području Općine Starigrad za 2022. godinu.

*Odluka* *čini sastavni dio zapisnika.*

*U raspravi su sudjelovali: Jole Petričević*

**Ad.19). Odluka o donošenju Plana djelovanja Općine Starigrad u području prirodnih nepogoda za 2023. godinu**

Uvodno izlaganje podnio je načelnik Marin Čavić. Predsjednik daje točku dnevnog reda na raspravu i usvajanje.

Općinsko vijeće Općine Starigrad, jednoglasno je, bez rasprave – 9 glasova Za, donijelo

**Odluku**

o donošenju Plana djelovanja Općine Starigrad u području prirodnih nepogoda za 2023. godinu.

*Odluka* *čini sastavni dio zapisnika*

**Ad.20). Pisma namjere - Ugostiteljsko-turistička zona Pod Bucića Podi**

Uvodno izlaganje podnio je načelnik Marin Čavić, izrađena je prostorno planska dokumentacija za dio predmetne zone u površini od 35 ha sa morskim dijelom. Temeljem iskazanog interesa i pozitivnog očitovanja Mjesnog odbora Seline da se ide u realizaciju zone, predlaže se donošenje odluke da se napravi sveobuhvatna analiza koja će rezultirati mogućim modelom raspolaganja ugostiteljsko-turističkom zonom Pod Bucića Podi. Prijedlog odluke dan je na raspravu i na glasovanje.

Općinsko vijeće Općine Starigrad, većinom je glasova – 8glasova Za, 1 glas Protiv, donijelo

**Odluku**

o izradi sveoubuhvatne analize koja će rezultirati mogućim modelom raspolaganja ugostiteljsko-turističkom zonom Pod Bucića Podi.

*Odluka* *čini sastavni dio zapisnika.*

*U raspravi su sudjelovali: Jole Petričević, Višeslav Dokoza i Maja Milovac*

**Ad.21). Odluka o projektu Interpretacijski centar mora**

Uvodno izlaganje podnio je načelnik Marin Čavić, Općina Starigrad je na sjednici Općinskog vijeća održanoj u studenom 2022. godine donijela odluku o provedbi projekata u okviru natječaja FLAG-a „Tri mora“. Temeljem navedene odluke proveden je postupak javne nabave za projekt Interpretacijski centra mora. Nabava je bila podijeljena na dvije grupe, radovi i oprema. Obe pristigle ponude za radove su bile veće od procijenjene vrijednosti. Temeljem zakona o javnoj nabavi ponuda se odbija ako je procijenjena vrijednost veća osim ukoliko nisu osigurana sredstva ili će biti osigurana sredstva u proračunu. Udio općine u projektu bi iznosi oko 170.000,00 EUR, dok bi se ostvarilo sufinanciranje preko FLAG-a u iznosu oko 250.000,00 EUR. Odustaje se od projekta uređenja okoliša zgrade odnosno sredstva bi se rasporedila na projekt Interpretacijski centar mora. Predlaže se donošenje odluke o prihvaćanju povoljnije ponude a koja je veća od procijenjene vrijednosti nabave.

Općinsko vijeće Općine Starigrad, većinom je glasova – 8 glasova Za, 1 glas Suzdržan, donijelo

**Odluku**

o projektu Interpretacijski centar mora. Općina Starigrad će, osiguravanjem sredstava, ići u realizaciju projekta Interpretacijski centar mora, na način da se prihvati povoljnija ponuda koja je dobivena u postupku javne nabave, a koja je veće od procijenjene vrijednosti nabave.

*Odluka* *čini sastavni dio zapisnika.*

*U raspravi su sudjelovali: Jole Petričević, Višeslav Dokoza*

U 10:43 Maja Milovac napušta vijećnicu

**Ad.22).Odluka o izmjeni Odluke o radovima na proširenju mjesnog groblja i izgradnji mrtvačnice u Selinama – 2. faza**

Uvodno izlaganje podnio je načelnik Marin Čavić. Predlaže se da se poveća procijenjena vrijednost radova na II fazi radova na iznos 451.000,00 EUR bez PDV-a.

Općinsko vijeće Općine Starigrad, jednoglasno je – 8 glasova Za, donijelo

**Odluku**

o izmjeni Odluke o radovima na proširenju mjesnog groblja i izgradnji mrtvačnice u Selinama – faza 2.

*Odluka* *čini sastavni dio zapisnika.*

*U raspravi su sudjelovali: Jole Petričević*

**Ad.23). Zamolbe**

**TST group d.o.o. –** Zamolba za otkup općinskog zemljišta – za zaokruživanje parcela k.č. 2973 i 2974 k.o. Starigrad. Zamolba za odnosi na općinsko zemljište, odnosne dijelove čestica 2779/1 i 2976/1 koje okružuje spomenute nekretnine. Traže 3 dijela navedenih parcela, od kojih se eventualno može govoriti o jednom dijelu (svojevrsnom trokutu). Jedan dio tražene čestice je izvan građevinskog dijela naselja, jedan s gornje strane služi i kao ulaz na drugu parcelu, te također i dio sa donje strane. Prijedlog je da se eventualno može razgovarati o otkupu jednog dijela (trokuta) na način da se skica uskladi sa prostornim planom i da se ostavi prostor za prometnice i ostalu infrastrukturu. Prijedlog načelnika je da se zamolba i skica usklade, odnosno da se odgodi odlučivanje o zamolbi bar ne u obliku koji je predložen.

Općinsko vijeće je jednoglasno - 8 glasova Za prihvatilo prijedlog da se ne odlučuje o zamolbi.

**Plodine d.o.o. –** Pismo namjere – iskaz interesa za stjecanje u vlasništvo k.č. 2190/2 k.o. Seline, odnosno zamjena za 2129/1 k.o. Seline nakon realizacije kupoprodaje te donacija u iznosu od 215.000,00 EUR. Prijedlog da se prihvati prijedlog zamjena po proceduri i vrijednosti koju odredi sudski vještak.

Općinsko vijeće Općine Starigrad, jednoglasno je – 8 glasova Za, donijelo

Odluku

o prihvaćanju pisma namjere Plodina d.o.o. za zamjenu nekretnine k.č. 2190/2 za 2129/1 k.o. Seline po proceduri i procjeni sudskog vještaka.

**Branko Parić –** zamolba za otkup dijela 2779/74 i 2779/16 površine 509 m2 (ostatak - rukavi) po predloženoj vrijednosti od 74.000,00 kuna koja je dostavljena i datira iz 2000. godine, ili ustupanje puta prema Kruškovcu za spomenutih 509 m2

Općinsko vijeće Općine Starigrad, jednoglasno je – 8 glasova Za, donijelo

Odluku

da se odobri prodaja ili zamjena po cijeni koju odredi ovlašteni sudski vještak te po istoj raspiše javni natječaj.

**Čedo Knežević**: ispravka utvrđivanja međa na č.z. 3796 k.o. Seline i č.z, 3808/17 k.o. Seline

Prilikom uređenja UPU dijela Pod Bucića Podi, uređenje puteva uz dogovor sa općinom i geodetskim uredom, dao sam dio č.z. 3796 u zamjenu da mi se dio parcele ustupljen za put namiri s južne strane čestice. Putevi su ucrtani a dio zemlje cca 100 m2 koja je uzeta nije nadoknađena te se moli nadoknada zemlje koja je oduzeta za put.

Općinsko vijeće Općine Starigrad, jednoglasno je – 8 glasova Za, donijelo

Odluku

kojom se prihvaća zamolba Čede Kneževića za nadoknadu površine koja je oduzeta za put odnosno cca 100 m2 3808/17 k.o. Seline u vlasništvu općine Starigrad.

Sjednica je završila sa radom u 11:15

Prijepis zapisnika sačinila Predsjednik Općinskog vijeća

Marija Jukić, mag.publ.adm. Marko Marasović, dipl.ing. građ.